
RETNINGSLINJER FOR TILDELING AV STIPEND
Hol elektrisitetsverk utdanningsfond 


Formål:
· Formålet med utdanningsstipendet er å gi økonomisk støtte til ungdom, med folkeregistrert adresse i Hol kommune, til dekking av utgifter til studier. Stipendet skal motivere ungdom fra Hol kommune til å ta høyere utdanning.
· Utdanningsstipend gis til ungdom opp til og med 25 år, som tar utdanning på høyskolenivå. Lengre praksisperioder med lønn i fag- og høyskole, er ikke støtteberettiget.
· Høyere utdanning forstås utdanning gitt med grunnlag i lov om universiteter og høyskoler.
Plikter/vilkår:
· Alle som søker om utdanningsstipend plikter å oppgi hvilken utdanningsinstitusjon og linje de går på, samt varigheten på utdanningen. Studentbevis eller bevis på betalt studieavgift må sendes med søknaden.
· Søknad skal sendes på kommunens skjema for utdanningsstipend.
· Stipend gir til studenter som tar utdanning på fulltid.
· Stipend gis uavhengig av egen eller foreldrenes inntekt og formue, og annen stipend/låneordning fra annen institusjon.
· Stipendet gis på vilkår at studieåret fullføres. Dersom utdanningen avsluttes før skoleårets slutt, kan stipendet bli krevd tilbakebetalt.
Søknadsfrist, sum og utbetaling:
· Søknadsfristen for utdanningsstipend er 1. oktober.
· Søknader som blir mottatt etter fastsatt frist, vil ikke bli vurdert
· Administrasjonen fastsetter, før hver tildeling, hvor stor sum av renteinntektene som skal fordeles på antall godkjente søkere
· Utbetaling skjer til studentens kontonummer når alle søknadene er behandlet.
· Innsendte søknader uten studentbevis eller bevis på betalt studieavgift blir ikke vurdert.

